Amalumbo 90:1-17
Ku nkulo ne nkulo.+ 2 Ilyo tashilafyalwa impili,+
Nangu ilyo tamulabumba isonde+ na pano calo,+
Ukufuma umuyayaya no kuya umuyayaya ni mwe Lesa.+ 3 Mubwesesha umuntunse umwina kufwa ku lukungu,+
Kabili mutila: “Bwelelenimo, mwe bana ba bantu.”+ 4 Pantu imyaka ikana limo (1,000) mu menso yenu yaba fye ngo bushiku bwa mailo ilyo bwapita,+
Kabili ngo bulinde bwa bushiku.+ 5 Mwabakukulula nge lyeshi;+ baba fye ngo tulo;+
Ulucelo bali nge cani iciteku icalulumuka.+ 6 Ulucelo cabalula no kululumuka;+
Icungulo cabonsa no kuuma.+ 7 Pantu twapwa ku bukali bwenu,+
Ubukali bwenu bwatusakamika.+ 8 Mwabika imembu shesu pa ntanshi yenu,+
Mwabika ifyafiswa fyesu ku cinso cenu icabengeshima.+ 9 Pantu inshiku shesu shonse shapwila mu bukali bwenu;+
Imyaka yesu ilapwa bwangu ngo kwisha icefu.+ 10 Inshiku sha myaka yesu shaba imyaka amakumi cinelubali (70);+
Lelo nga natukwatisha amaka, shiba imyaka amakumi cinekonsekonse (80),+
Na lyo line shileta fye amafya ne fya kukalipwa;+
Pantu shilapita bwangu, e lyo twapupuka twaya.+ 11 Nani waishiba apo mupelela nga mwakalipa nga nshi?+
Kabili nani wingeshiba apapelela ukububuka kwenu? E fyo na katiina kesu kuli imwe kafwile ukukula.+ 12 Tulangeni ifya kupenda inshiku shesu+
Pa kuti twingaba no mutima wa mano.+ 13 Bweleni, mwe Yehova!+ Bushe mulekokola ukufika ku nshita nshi?+
Kabili langulukileni ababomfi benu.+ 14 Beni ne cikuuku kuli ifwe mu nshita ya lucelo,+
No kuleka twaule no kusekelela inshiku shesu shonse.+ 15 Lekeni tusekelele ukulingana ne nshiku mwatucululusha,+
Imyaka iyo twamona ubucushi.+ 16 Lekeni umulimo wenu umoneke ku babomfi benu+
No bucindami bwenu bube pa bana babo.+ 17 No busuma bwa kwa Yehova Lesa wesu bube pali ifwe,+
Paaleni ne milimo ya minwe yesu.+
Awe imilimo ya minwe yesu ipaaleni.+
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn